Cogen NYSC: Kemi Adeosun tana tsaka mai wuya – Faces International Magazine
Image captionKemi Adeosun, wadda ta rantse da Bible lokacin da ta kama aiki, har yanzu ba ta ce uffan ba game da zargin da aka yi mata
Jama’a da dama a Najeriya na ci gaba da kira ga ministar kudin kasar ta yi murabus ko kuma Shugaba Muhammadu Buhari ya kore ta bayan da aka zarge ta da amfani da takardar shaidar hidimar kasa (NYSC) ta boge domin samun damar yin aiki a kasar.
Jaridar Premium Times ta ce ta bankado yadda Kemi Adeosun ta ki halartar aikin hidimar kasa bayan kammala karatunta a Birtaniya 1989, amma daga bisani ta mallaki takardar “jabu” da ke nuna cewa an dauke mata yin hidimar.
Lamarin, wanda kawo yanzu ministar da ma gwamnatin kasar ba su ce uffan a kai ba, na ci gaba da jan hankalin masu lura da al’amura da ma sauran ‘yan kasar, musamman a shafukan sada zumunta.
Kuma yawancin ma’aikatun kasar ba sa daukar mutum aiki idan ba ya da wannan shaidar.
Dan jaridar Premium Times Abdul’aziz Abdul’aziz ne ya bankado labarin, inda ya bi kwakwaf domin gano inganci ko sahihancin takardun da ministar ta gabatar da ke nuna cewa an dauke mata halartar aikin hidimar kasar.
Image captionKemi Adeosun na fuskantar matsin lamba daga sassa daban-daban
Ta yi ayyuka da dama da suka shafi fannin tsumi da tattalin arziki wanda shi ta karanta a jami’a.
Wasu jami’ai a hukumar da ba su amince a bayyana sunansu ba, sun shaida wa jaridar cewa shaidar da ta bayar ta boge ce, domin daraktan da ya sanya wa takardar hannu ya mutu watanni takwas kafin a bayar da takardar ta ta.
Mai magana da yawun Shugaba Buhari Malam Garba Shehu, ya shaida wa wakilinmu cewa kamata ya yi “a ji ta bakin ministar tukunna kafin a zo kanmu”.
Image captionShugaba Muhammadu Buhari ne ya nada Mrs Adeosun ministar kudi a 2015, kuma shi ya rantsar da ita
Duk da cewa tana amfani da takardar shaidar “jabu” Misis Adeosun ta ci gaba da aiki a Najeriya, inda ta rike manyan mukamai.
Quo Vadis Partnerships – manajan darakta
Jama’a da dama na ci gaba da bayyana ra’ayoyinsu kan abin da ya faru, kuma mafi yawan mutanen na Allah-wadai da abin da ake zargin ta yi ne.
“@farooqkperogi babbar matsalar a nan ita ce ba wai rashin halartar bautar kasa ba, illa dai kawai amfani da shaidar boge wanda babban laifi ne a dokar Najeriya”.